
Mga oplan para sa wika 
Ipatutupad: Pagpapalaganap ng Filipino, saliksik, Aklat ng Bayan 


NAIBUNYAG kamakailan ang Target: Du20, isang 


detalyadong plano para sa 


wikang Filipino ng isang 


ahensiya ng pamahalaan. Batay sa mga nakalap na im- 
pormasyon ng Diyaryo Filipino, lumabas nitong 2016 
ang Target:Du20 at naglalaman ng isang natatanging 
planong ngayon pa lamang gagawin sa kasaysayan. 


RESPOj 
SYon sa Wikang ILIDA 
Pili D PANI 
unlad ng wika, k00 hindi Jinan GWI 


ino kundi '8 pa, 


Ang Target: Du20 o Target Du- 
nong 2020 sa mas buo nitong anyo 
ay halaw sa Medyo Matagalang 
Plano 2017-2020 ng Komisyon sa 
Wikang Filipino, ang natatanging 
ahensiya ng pamahalaan na na- 
katuon sa wika. 

“Sa kasaysayan ng KWE, nga- 
yon pa lamang nagkaroon ng gani- 
tong kadetalyadong plano para sa 
wikang Filipino,” sabi ni Virgilio 
S. Almario, tagapangulo ng KWE 
“Nais kasi naming matiyak na 
mayroon talagang tinatahak na 
landas ang wika at hindi lang puro 
pangako at talumpati ang ginaga- 
wa natin para dito.” dagdag pa ni 
Almario, isang Pambansang Ala- 
gad ng Sining para sa Panitikan. 

Binubuo ang Target:Du20 ng 
mga oplan o mga adyenda para 
sa wika. Kabilang dito ang Oplan: 
Siwalat (pagpapalaganap ng Fili- 
pino), Oplan: Tuklas (saliksik), at 
Oplan: Buklat (Aklat ng Bayan). 
Ipatutupad ang mga adyendang 
ito upang patuloy na lumaganap 
at umunlad ang wikang Filipino at 
mga katutubong wika ng Filipinas. 

Nakatuon ang Oplan: Siwalat 
sa pagpapalaganap ng wikang 


Fotobam: Salita ng Taon sa Sawikaan 2016 


MATAPOS ang umaatikabong 
pagtatanggol sa mga nominadong 
salita, hinirang ang “fotobam” bi- 
lang Salita ng Taon sa ikalawang 
araw ng Sawikaan 2016: Pagpili ng 
Salita ng Taon, na ginanap noong 
5-7 Oktubre 2016 sa Unibersidad 
ng Pilipinas. 

Ipinagtanggol ang salita ng 
taon ng historyador na si Michael 
Charleston Chua, o mas kilalala 
bilang “Xiao Chua.” Mula sa Ingles 
na “photobomb,” tumutukoy ang 
“fotobam” sa penomenon ng si- 
nadya o di-sinadyang pagsingit 
sa retrato ng sinuman o anuman 
nang wala sa intensiyon ng kumu- 
kuha. 

Umalingawngaw sa  kama- 
layang Filipino nitong 2015 ang 
“fotobam” dahil sa pagtatayo sa 
Ermita, Maynila, ng Torre de Ma- 
nila, proyektong kondominyum 
ng DMCI, isa sa pinakamala- 
king property developer sa ban- 


sa. Binansagang “pambansang 
fotomber” ang itinatayong gusali 
dahil sa tila pagsingit nito sa bista 
ng monumento ni Jose Rizal sa Lu- 
neta. 

“Ang pagkapanalo ng 'fotobam' 
ay pagkilala sa tindig ng marami sa 
bayan hinggil sa isyu ng pamanang 
kultural,” ani Chua, assistant pro- 
fessorial lecturer sa kasaysayan sa 
Pamantasang De La Salle Maynila. 

“Ang paglaganap ng taguring 
“pambansang photobomb! at pag- 
babaybay na “fotobam' ay nagmu- 
la mismo sa mga Filipino, tanda 
ng pagsuporta nila sa laban ukol 
sa pambansang monumento ni 
Rizal.” dagdag pa niya. 

Masusing sinuri ang mga papel 
na inihanda nina Chua at iba pang 
tagapagtanggol ng mga nomina- 
dong salita ng lupon ng Filipinas 
Institute of Translation, isang pri- 
badong samahan ng mga tagasa- 
lin, manunulat, at eksperto sa wika 


Atlas ng mga Wika sa Filipinas 


TAMPOK ang 130 wika 
ng Filipinas sa librong 
Atlas ng mga Wika sa 
Filipinas, isang lingu- 
istic atlas na naglalayong 
maimapa at maidoku- 
mento ang mga buhay na 
wika sa buong Filipinas. 
Kaugnay nito, nai- 
palimbag na rin ang 
Mapa ng mga Wika ng Filipinas sa 
pakikipag-ugnayan ng KWF sa Na- 
tional Mapping and Resource In- 
formation Authority (NAMRIA) at 
naipamahagi sa iba't ibang ahen- 
siya at tanggapan ng gobyerno at 
mga paaralan sa buong Filipinas. 
Bunga ng mahigit dalawang 


/ 
Delima 


taong pananaliksik, pa- 
ngangalap ng mga datos, 
at balidasyon ng mga 
wikang umiiral sa buong 
Filipinas na sinimulan 
noong 2014, kabilang sa 
mga naitalang katutu- 
bong wika ang 19 na wi- 
kang may mga baryasyon 
o wikain gaya ng Kina- 
linga, Ifugao, Itneg, Ivatan, Man- 
daya, Palaw-an, at Agta Dumagat 
Umiray. 

Natipon din sa nasabing atlas 
ang mahahalagang impormasyon 
tungkol sa bawat wika tulad ng 
bilang ng nagsasalita at mga lugar 
na sinasalita ang mga ito, at mga 


at kultura. 

Ang Sawikaan ay taunang 
proyekto ng FIT na nagsimula 
noong 2004. Kabilang sa mga na- 
hirang na Salita ng Taon sa mga 
nakaraang taon ang “canvass” 
(2004), “jueteng” (2005), “lobat” 
(2006), “jejemon” (2010), “wang- 
wang” (2012), at “selfie” (2014). 

Sa kasaysayan ng Sawikaan, 
ngayon pa lamang nagkatugma 
ang nagwagi batay sa pasiya ng FIT 
at ang hinirang na salita batay sa 
“People's Choice.” 

Kasama sa mga nominadong 
salita sa Sawikaan 2016 ang “hu- 
got,” “bully,” “milenyal,” “meme,” 
“lumad,” “foundling,” “netizen,” 
“tukod,” at “viral.” 

Katuwang ng FIT sa Sawikaan 
2016 ang Komisyon sa Wikang 
Filipino (KWF), Pambansang 
Komisyon sa Kultura at mga Sining 
(NCCA), at UP Diliman College of 
Education. | Roy Rene S. Cagalingan 


voice sample ng bawat wika. 

Naisagawa ang plotting ng mga 
mapa sa tulong ng mga eksper- 
tong kart6grapo ng NAMRIA at 
pagkaraang maisaayos ang mga 
datos mula sa National Commis- 
sion on Indigenous Peoples at Na- 
tional Statistics Office o Philippine 
Statistics Authority para sa katum- 
pakan ng mga lugar, pangalan ng 
lugar, at bilang ng nagsasalita sa 
bawat wika. 

Ayon kay Komisyoner Purifica- 
cion G. Delima, maituturing ang 
atlas bilang pinaka-updated na 
mapa ng mga wika sa Filipinas. 
Ipinapakita rin nito ang lawak ng 
gamit ng Filipino bilang lingua 
franca ng lahat ng komunidad sa 
buong Filipinas. | Jeslie O. Del Ayre 


Filipino at mga wika sa Filipinas sa 
iba't ibang larang ng karunungan 
at sektor ng lipunan. Ginagawa ito 
sa pamamagitan ng mga timpalak 
at seminar na inililibot sa buong 
bansa. 

Dagdag pa sa Oplan: Siwalat 
ang pagdidiin sa malawakang 
paggamit ng Filipino sa antas ter- 
siyarya na magbubukas ng daan 
sa intelektuwalisasyon ng wikang 
pambansa. 

Nakaangkla naman ang Oplan: 
Tuklas sa pagpapalawig ng disip- 
lina ng pananaliksik gamit ang wi- 
kang Filipino sa iba't ibang larang. 
Isinasakatuparan ito sa pagdaraos 
ng kolokyum at paglilimbag ng 
mga de-repering jornal gaya ng 
Pandiwa ng KWE. 

Nakakiling ang Oplan: Tuklas 
sa pagbuo ng isang gramatikang 
Filipino at pagpapalimbag ng or- 
tograpiya ng mga wika sa Filipi- 
nas. Kasama rin dito ang paggaga- 


UY 


Malacanang, binaha 


HALOS magbara ang bukana at 
mga pasilyo ng Gusaling Watson 
sa Kalye J.P. Laurel, Maynila da- 
hil sa pagdagsa ng mga taong ibig 
makabili ng mga murang libro sa 
espesyal na paglulunsad ng Aklat 
ng Bayan na ginanap noong Set- 
yembre 23. 

Bilang bahagi ng ika-25 ani- 
bersaryo ng pagkakatatag ng 
ahensiya, nagbigay ang Komisyon 
ng 2596 deskuwento sa presyo ng 
mga aklat. 

Maagang nagsidating ang mga 
mamimili ng aklat na karamihan 
ay nagmula sa Metro Manila. 

Mula P50 hanggang P300 ang 
presyo ng mga libro. “Sobrang af- 
fordable ang price nila,” pahayag 
ni Jona Toribio, estudyante ng 
mass communication sa Univer- 
sidad de Manila. “Magaganda ang 
mga aklat. Ginagamit ko 'yan sa 
klase ko,” bida naman ni Noreen 
Ponce ng University of Makati. 

Ilan sa mga aklat na inilunsad 
ang salin sa Filipino ng mga kla- 
sikong akda, kabilang ang Peter 
Pan ni J.M. Barrie, Haring Lear 
ni William Shakespeare, Fran- 
kenstein ni Mary Wollstonecraft 
Shelly, Ang Kuwintas at Iba pang 
mga Kuwento ni Guy de Mau- 


wad ng gantimpala at pagkilala sa 
mga pag-aaral ng wika at kultura 
na magpapasigla sa disiplina ng 
pananaliksik sa Filipino. 

Binibigyang-pansin naman ng 
Oplan: Buklat ang pagbubuo ng 
isang “Aklatan ng Karunungan.” 
Mula sa lumalaking katalogo ng 
mga aklat na mahigit 50 na mula 
noong 2013, ang Aklat ng Bayan 
ay nagpapatuloy sa pagtatampok 
ng wikang Filipino bilang wika ng 
paglikha at saliksik. Mabibili ang 
mga de-kalidad na aklat na ito sa 
napakamurang halaga. 

Inaasahang ang Target: Du20 ay 
agresibong maipatutupad ng KWF 
na nagdiriwang ngayong taon ng 
ika-25 anibersaryo ng pagkakatatag. 
Katuwang din ng ahensiya sa ga- 
waing ito ang 24 Sentro ng Wika at 
Kultura (SWK) sa buong bansa at 
mga ahensiya ng pamahalaan tulad 
ng NCCA, DepEd, at CHED. | Roy 
Rene S. Cagalingan 


J 


KWF 


paussant, at Paglalakbay sa Pusod 
ng Daigdig ni Jules Verne. 

Inanyayahan din ng komisyon 
na magbasa ng ilang bahagi ng 
kanilang mga isinaling akda sina 
Ferdinand Pisigan Jarin na nag- 
salin ng Journey to the Center of 
the Earth, Nick Pichay, King Lear, 
Ergoe Tinio, Frankenstein, MJ Tu- 
mamac, Peter Pan, at Allan Der- 
ain, The Necklace and Other Sto- 
ries. | Rolando T. Glory 

Apat na wika ng Filipinas, 
nanganganib maglaho 


APAT na wika ng iba't ibang pang- 
kat ng mga Negrito sa buong Filipi- 
nas ang nanganganib maglaho sa 
loob ng dalawa hanggang limang 
taon. 

Ito ang lumitaw sa ginawang 
balidasyon noong 2014 ng KWF sa 
mga wika sa Filipinas. Sa 130 wi- 
kang umiiral sa bansa, sangkapat 
nito o humigit-kumulang 28 wika 
ang sinasalita ng iba't ibang pang- 
kat ng mga Negrito. Sa kasalu- 
kuyan, 0.05 porsiyento na lamang 
ang kabuoang populasyon ng mga 
Negrito sa bansa at kasabay ng 


pagbaba nito ay ang panganib na 
mawala ang kani-kanilang mga 
katutubong wika. 

Bunga nito, sinimulan ng KWF 
noong 2015 ang proyektong Pag- 
dodokumento ng Wika at Kul- 
turang Negrito upang mapreserba 
at mapalakas ang mga katutubong 
wika sa bansa lalo na yaong mga 
nanganganib nang mawala. 

Unang isinagawa ang field re- 
search para sa mga katutubong Ata 
noong Hulyo 2015 sa Sitio Manara, 
Brgy. Celestino Villacin, Cadiz, Neg- 
ros Occidental. Sumunod ang pag- 


dodokumento sa mga katutubong 
Ayta Mabukon sa Bangkal, Abu- 
cay, Bataan, noong Oktubre 2015. 
Noong Nobyembre 2015 naman 
naidokumento ang wika at kultura 
ng mga katutubong Arta sa Nagti- 
punan, Quirino. Mayo ng kasalu- 
kuyang taon naidokumento ang 
wika at kultura ng katutubong Alta 
sa Brgy. Diteki, San Luis, Aurora. 
Natuklasan sa pananaliksik na 
sa kabuoang 70 pamilya ng mga 
katutubong Ata, 10 porsiyento na 
lamang ang marunong magsalita 
ng Inata, ang kanilang katutubong 


Nanganganib maglaho ang isang wika kung ang katutubong wika ng isang pangkat ay hindi na natututuhan ng 
kabataan bilang kanilang unang wika. 


10 fellow, sertipikado 
sa programa sa pagsasalin 


SAMPUNG fellow ang nakapag- 
tapos sa Sertipikong Programa sa 
Batayang Antas ng Pagsasalin na 
ginanap noong 28-29 Hunyo sa 
Bulwagang Norberto Romualdez 
sa tanggapan ng KWE. 

Kabilang sa mga nagtapos sina 
Ma. Christina G. Castillo (Kataas- 
taasang Hukuman), Angelie Mae 
T. Cezar (UP Sentro ng Wikang 
Filipino), Emmanuel C. de Leon 
(Unibersidad ng Santo Tomas), 
Teresa Debuque (United Nations 
Information Centre Manila), Wen- 


Sesyon sa pagsasalin: Kasaysayan, kahalagahan, uri, at mga hakbang. 


nielyn E Fajilan (UST), Casto Mitra 
Jr. (freelance na tagasalin), Eilene 
Antoinette G. Narvaez (Filipinas 
Institute of Translation), Berna- 
dette Pamintuan (UST), Elimar A. 
Ravina (UST), at Joseph S. Soria- 
no (Tandang Sora National High 
School). 

Ang sertipikong programa ay 
isang crash course sa kasaysayan, 
kahalagahan, uri, at mga hakbang 
sa pagsasalin. Layunin nitong 
linangin ang mga Filipino sa pag- 
sasalin sa pamamagitan ng pag- 


KWF 


gamit ng Filipino at iba pang wika 
sa Filipinas. Layon din ng kursong 
ipakita ang husay ng mga Filipino 
sa pagsusulat hinggil sa panitikan, 
agham, teknolohiya, at iba pang 
larang, gayundin ang pagkaka- 
roon ng propesyon ng pagsasalin 
sa Filipino. 

Muling sasalain ang mga na- 
katapos para sa Intermedyang An- 
tas, ang limang araw na seminar 
na tatalakay sa mga teorya at lapit 
ng pagsasalin. Ang mga makapag- 
tatapos sa Intermedyang Antas 
ay magiging bahagi ng lilikhaing 
Translators Registry ng KWF at 
magiging katuwang nito sa mga 
proyekto sa pagsasalin. | Grace 
Bengco 


wika. Ayon pa rin sa saliksik, na- 
kaamba ang pangambang mawala 
o mamatay ang wikang Ayta Mag- 
bukon sa walo pang komunidad 
ng mga Ayta Mabukon sa buong 
Bataan sapagkat hindi na gaanong 
nagagamit ang katutubong wika 
sa mga komunidad na ito at hindi 
na rin ganap na naituturo sa ka- 
bataan. Natuklasang 11 Arta na 
lamang ang marunong magsalita 
at makaunawa ng wikang Arta. Ga- 
yundin, hindi na natututuhan ng 
mga kabataang Arta ang wikang 
Arta bilang kanilang unang wika 
(mother tongue). 

Ayon kay Violeta Fenandez, 
kawani ng National Commission 
on Indigenous People-Aurora at 
isang katutubong Alta, tinatayang 
30 porsiyento na lamang ng ka- 
buoang populasyon ng mga Alta sa 
Aurora ang nagsasalita ng wikang 
Alta at ang karamihan pa sa mga 
ito ay matatanda sa pangkat. 

Ayon kina Violeta Fernandez 
at Marita Mahinay, kapuwa katu- 
tubong impormante, ang tuluyang 
pagkawala ng kanilang katutubong 
wika ay isang matinding dagok 
sa kanilang identidad. Dagdag pa 
nila, hindi sila maituturing na le- 
hitimong katutubo ng kanilang 
pangkat kung hindi nila maisasa- 
lita ang kanilang katutubong wika. 

Sa inilabas na datos ng UNES- 
CO noong 2010, 1,000 wika na 
lamang sa kabuuang bilang ng 
mga wika sa mundo ang malakas, 
nanganganib nang maglaho ang 
mga nalalabi pang wika. 

Nakababahala ang mabilis na 
pagtaas ng bilang ng mga nag- 
lalaho o namamatay na wika sa 
buong mundo. Batay sa artikulong 
“Disappearing Languages in the 
Philippines” ni George Molina, 
hanggang ngayon ay hindi pa rin 


tukoy ng mga lingguwista at kahit 
ng mga historyador ang eksaktong 
bilang ng mga wika na naglaho o 
namatay na mula noong mga na- 
karaan pang dekada. 

Kailan maituturing na nanga- 
nganib nang maglaho o mawala 
ang isang wika? Ayon sa From En- 
dangered to Less Endangered: Case 
Histories from Brazil and Papua 
New Guinea ni Michael Cahill, 
mayroong dalawang palatandaan 
na ang isang wika ay nanganganib 
maglaho: kung hindi na ginagamit 
O sinasalita ng kabataan sa isang 
komunidad ang wika ng kanilang 
mga magulang at kung kumakaun- 
ti na ang mga miyembro ng isang 
etnolingguwistikong komunidad. 
Gayundin, namamatay ang wika 
dahil ang mga katutubong taga- 
pagsalita nito ay namamatay rin. 
Ayon naman kay Stephen A. Wurn 
na sumulat ng “Methods of Lan- 
guage Maintenance and Revival,” 
isang palatandaan na nanga- 
nganib maglaho ang isang wika 
kung ang katutubong wika ng 
isang pangkat ay hindi na natutu- 
tuhan ng kabataan bilang kanilang 
unang wika. 

Ang  Pagdodokumento. ng 
mga Wika at Kulturang Negrito 
ay unang hakbang pa lamang ng 
ahensiya sa pagpapalakas at pag- 
papanatili ng mga wikang nanga- 
nganib nang mawala. 

Nakatakdang isaaklat ngayong 
taon ang mga resulta ng panana- 
liksik at dokumentasyon ng apat 
na katutubong pangkat. Nakatak- 
da ring ipagpatuloy ng ahensiya sa 
2017 at 2018 ang pagdodokumento 
ng wika at kultura ng iba pang mga 
katutubong pangkat sa Filipinas. 
| Jay-Mar G. Luza 


MAPAPALITAN na ng makabago 
at maka-Filipinong gramatika ang 
balarilang Tagalog ni Lope K. Santos. 

Bunga ito ng tatlong “Dap- 
ayan” o forum sa gramatikang 
pambansa na idinaos noong 2015- 
2016. Tinalakay sa mga forum na 
ito ang mga katwiran, konsepto, at 
mga hakbangin at usapin sa pag- 
buo ng isang gramatikang Filipino 
batay sa katangian ng mga katutu- 
bong wika ng Filipinas. 

Nilahukan ang mga ito ng mga 
indibidwal at eksperto na kumaka- 
tawan sa iba't ibang pangunahing 
wika ng Filipinas. Sinang-ayunan 
nila ang pagbuo ng gramatikang 
Filipino dahil ayon sa kanila ay 
napakahalaga nito unang-una sa 
pagtuturo ng Filipino sa ilalim ng 
programang K-12. 

“May malaking pangangaila- 
ngan na sa ngayon para sa gani- 
tong gawain dahil ang pinaka- 
huling nailabas na gramatika ng 
wikang pambansa ay ang balari- 
lang Tagalog pa ni Lope K. Santos. 
Kaya naman kailangan na talaga 
ng bagong gramatika,” pahayag ni 
Dr. Galileo Zafra ng Departamento 
ng Filipino ng UP Diliman. 

Ginanap noong 22 Oktubre 
2015 sa UP Diliman ang unang 
Dap-ayan sa gramatikang Filipino 
na nilahukan ng mga eksperto sa 


lingguwistika at edukasyon. 

Noong 4 Disyembre 2015, gi- 
nanap ang unang panrehiyong 
Dap-ayan sa gramatikang Filipino 
sa Intramuros, Maynila. Nilahukan 
ito ng mga ekspertong kumaka- 
tawan sa mga wika sa Luzon gaya 
ng Ilokano, Ibanag, Pangasinan, Ka- 
pampangan, at Tagalog. 

Ginanap naman noong 4 Marso 
2016 ang ikalawang panrehiyong 
Dap-ayan sa nasabi ring pook. 
Nilahukan naman ito ng mga 
ekspertong kumakatawan sa mga 
wika sa Visayas at Mindanao gaya 
ng Aklanon, Kinaray-a, Waray, 
Sebwano, Hiligaynon, Meranaw, 
Mandaya, at Subanen. 

Inilahad sa dalawang panre- 
hiyong dap-ayan ang mga kata- 
ngian ng mga katutubong wika 
na maaaring ilahok sa magiging 
batayan ng bubuuing gramatikang 
pambansa. 

Natukoy sa tatlong dap-ayan 
ang mga espesyal na paksa at mga 
ekspertong maaaring sumulat ng 
mga artikulong tumatalakay sa 
konteksto at konsepto ng pagbuo 
ng gramatikang Filipino at mga 
artikulong tumatalakay sa ilang 
katangian ng mga wika sa Filipinas 
na maaaring iambag sa pagbuo ng 
gramatikang pambansa. | Jeslie 0. 
Del Ayre 


Pagbabagong-tingin sa Filipino 


AGPAPLANO tayo upang maging mas 

maayos ang pang-araw-araw na buhay. 

Sa pagbabalangkas ng mga gawain, higit 
na lumalawak ang ating pagtingin sa mga maaari 
pang gawin. Isipin ang isang daigdig na walang 
pagpaplano, tiyak mananaig ang kaguluhan at 
kawalang-direksiyon. 


Pagdako sa wika, tila ito isang bagay na hindi 
gaanong pinag-iisipan at pinaplano. Dahil ba 
napakalapit nito sa ating buhay? Tulad ng hi- 
ninga, ibinubuga na lamang natin ito sa hangin. 
Ngunit kung iisipin, wala na tayo sa mundo kung 
wala ito. 

Ang kawalan ng plano para sa wikang Filipino 
at mga katutubong wika ng Filipinas ang nais tu- 
gunan ng “Medyo Matagalang Plano 2013-2016,” 
ng Komisyon sa Wikang Filipino (KWF). Sa loob 
ng 25 taon mula nang maitatag ngayon pa lamang 
nakapaglabas ang komisyon ng planong nabang- 


git. 


Kung sisilipin, lilitaw sa plano ang napakalawak 
at ingklusibong pananaw nito: ikampanya ang 
pagbabagong-tingin sa Filipino sa Saligang Batas 
at ituon ang pansin sa pagpapaunlad nito gamit 
ang mga katutubong wika ng Filipinas, lumikha 
ng “Aklatan ng Karunungan” sa paglalathala ng 
mga aklat sa Filipino, gawing estandardisado at 
pag-ugnay-ugnayin ang mga wika sa bansa, gami- 
tin ang Filipino bilang midyum ng pagtuturo, at 
marami pang iba. 


Mula pa noong 2013 ay puspusan na ang KWF 
sa mga gawain para sa wika at kulturang Filipino. 
Ngayon at naghahandog ito ng isang kongkretong 
plano para sa wika kalakip ang lahat ng mga naga- 
wa nito at nais pang gawin sa hinaharap, paano 
ito matutulungan ng kasalukuyang administras- 
yon tungo sa minimithing intelektuwalisasyon ng 
wikang Filipino? 


Ang Diyaryo Filipino ay pana-panahong inilalathala ng Komisyon sa Wikang Filipino (KWF) 
at nauukol sa mga usaping may kinalaman sa pagpapaunlad ng Wikang Pambansa. @ 2016 
Komisyon sa Wikang Filipino. Reserbado ang lahat ng karapatan. Editor: Fidel Rillo. Mga 
Kagawad: Grace Bengco, Roy Rene S. Cagalingan, Kimberly N. De Jesus, Jeslie O. Del Ayre, 
Lourdes Zorila-Hinampas, Kriscell Largo Labor, Louise Adrianne O. Lopez, Jay-Mar G. Luza, 
Maria Christina A. Pangan, John Enrico C. Torralba. Tanggapan: Gusaling Watson, 1610 
Daang J.P. Laurel, 1005 San Miguel, Maynila. Tel. 02-733-7260 - 02-736-2525, Email 
komfi@kwtgov.ph. Website: vuw.kwt gov ph. 


Ikaapat na K 


YON sa World Health Organization (WHO), umaabot sa 800,000 ang 
nagpapakamatay taon-taon. Kung baga, isang tao kada 40 segundo. 
Tataas pa ito nang dalawampu't limang beses kung isasama ang mga 
nagtangka. Wala pa rito ang mga nangungulila sa pagpanaw ng kanilang 


mahal sa buhay. 


ALAALA 
Vim Nadera 


N 


Paano natin ito sasawatahin? 

Para sa ta0ng ito, ang puso ng 
programa ay ang KKK: 

Koneksiyon. Kailangang inga- 
tan ang ugnayan sa mga namata- 
yan. Sila ang makatutulong upang 
lubos na maunawaan ang ma- 
salimuot na salimbayan ng mga 
pangyayaring nagdala sa puntong 
iyon. Sila ang mga makakapagsabi 
kung ano ang nagligtas sa kanila. 
Sila ang makapagtapat kung ano 
ang pinili nilang hakbang na ma- 
ka-buhay. Sila ang makapagbibi- 
gay ng aral kung paano magpatu- 
loy sa kanilang buhay. 

Noong 29 Agosto, dinala ng 
aktres na si Shamaine Centenera 
sa kaniyang alma mater, ang Phil- 
ippine High School for the Arts 
(PHSA), ang proyektong Julia's 
Bench. Sa tulong ng mga kaibigan 
niyang artista, binasa nila ang mga 
tula at iba pang akda ng anak ni- 
yang si Julia. Kumanta si Bullet 
Dumas at sumayaw ang magkapa- 
tid na Adea, sina Candice at Kare. 
Nagkuwento si Laya, isang kaklase 
ni Julia, na nagbalak ding magpati- 
wakal pero nang makita niya ang 
epekto nito sa pamilya, doon siya 
natauhan. Ito ang tumatak sa diwa 


at damdamin ng mga nanonood 
na Ibarang. 

Komunikasyon. Kailangang 
buksan ang linyang ito. Mas ma- 
dalas kaysa hindi, tikom ang bibig 
ng mga namatayan. Makakabuti 
ang pagtuturo sa mga tao kung 
paano makipag-usap sa mga taong 
nagbabalak. Mahalagang umiral 
ang pagpapakita ng pagdamay at 
pakikiramay, lalo na ang pakiki- 
nig nang walang paghuhusga. Ang 
mga talakayang hinawakan nang 
husto ay nakakapagpalubag-loob 
upang mapadali ang paggaling. 
Dito pumapasok ang media. Ang 
pag-uulat ng mga balita ay may 
positibong epekto sa pagbaba ng 
kaso ng pagpapakamatay. 

Noong Setyembre, dalawa ang 
mahalagang okasyon. Una, noong 
26 Setyembre ang “Harnessing the 
Helping Hands” na ginanap sa Uni- 
versity of Santo Tomas sa tulong 
ng UST Psychological Society. Ito 
ay para pag-usapan ang papel ng 
kapamilya, kaibigan, kabarkada, at 
iba pang kasapi ng komunidad na 
kinabibilangan ng isang nagbalak 
magpakamatay o nagpakamatay 
na. Kaugnay ito ng pag-oorganisa 
para sa isang palihan ukol sa “Sui- 
cide First Aid” o “Psychologi- 
cal First Aid.” Ikalawa, noong 28 
Setyembre naman, nagkaroon ng 
pulong sa Philippine General Hos- 
pital ang mga kinatawan ng iba't 
ibang paaralan upang talakayin 
ang isyu ng paghingi ng mental 
health clearance para tanggapin 
muli ang isang estudyanteng nag- 
absent o nag-leave dahil nagtang- 
kang magpakamatay. 


Donate Maa nglingol 


KUNG MAY VIRUS ANG UTAK, 
NAGHA-HANG ANG PANGARAP 
--BAKIT DI MAG-! REFORM 


BAKIT MAY “WIKANG PAMBANSA”? 

Kalinga. Kailangan, kahit 
na anong mangyari, ang panga- 
ngalaga. Ito dapat ang unahin ng 
mga gumagawa ng batas at buma- 
balangkas para pondohan ang 
pagpigil o pagtigil sa pagpapati- 
wakal upang ito ay ituring na isang 
problema sa kalusugang pampub- 
liko. 

Ibinunsod noong 9 Oktubre 
ang Buhay, isang eksibit ng mga 
kuha ng nars na si Maud Aimee 
Javier sa Pop sa BGC Fort Strip sa 
Taguig. Isang selebrasyon sa pa- 
ngangalaga at preserbasyon ng ka- 
lidad ng buhay, ito ay itinaguyod 
ng Buhay Movement na itinatag 
ng ALAB at Fennel upang tangga- 
lin ang estigma sa karamdaman sa 
isip at pagpapatiwakal. 

Ang unang pagdiriwang ng 
World Suicide Prevention Day ay 
naganap noong 2003 sa tulong ng 
WHO at IASP at ginaganap tuwing 
ika-10 araw ng Setyembre. 

Idaraos ang National Men- 
tal Health Week sa 1-7 Oktubre 
samantalang may World Mental 
Health Day sa 10 Oktubre. 

Isang K ang ating idadagdag-- 
Kariktan. 

Atito ay sa tulong ng sining. 

Noong 2012, ipinagdiwang ito 
sa pamamagitan ng “Dionatext 
Kontra Depresyon.” Ang mga na- 
kalarawan sa ibaba ang apat na iti- 
nanghal na Textmakata sa apat na 
linggo ng Oktubre. 

Umani ng humigit-kumulang 
10,000 dionang pinili ng mga hu- 
radong sina Pambansang Alagad 
ng Sining na si Rio Alma, Dr. Mi- 
chael Coroza ng Ateneo de Manila 
University, Dr. Japhet Fernandez 
de Leon ng Psychiatric Association 
of the Philippines, at Dr. Dinah 
Nadera ng Foundation AWIT (Ad- 
vancing Wellness, Instruction, and 
Talents). 

Ngayon, sa gitna ng kapangitan 
sa lipunan, may iba pa bang para- 
ang mas malikhain para ipagdi- 
wang ang buhay? 


Ri S 
POT 


Itinuturing ang wika na isang mabisang bigkis sa pagkakaisa at pagkakaunawaan. Ang pagkakaroon ng isang wikang 


pambansa ay nagmimithing mabilis magkaunawaan at sibulan ng damdamin ng pagkakaisa ang mga mamamayan 
na may iba-ibang wikang katutubo. Katulong ito ng isang pambansang watawat, pambansang awit, at iba pang 
pambansang sagisag sa pagtatatag ng isang pambansang pamahalaan. 

Mike Culiling 


Ako si Kuliling, pinsan ni Kampana, 

Di si Kampanilyang palalbng magwika, 
Nuno kong Batingaw yaong nagbalita 
Na dito'y dumaong Bandidong Bathala, 
Sa lakas ng tunog, bumuka ang lupa 

At may iniluwang matabil na bata. 


Batang yao'y ako, na dagling lumaki 
Kahit pa ang hangi't tubig ay marumi, 
Ang araw at buwa'y magiting na saksi 
Na pagkuliling ko ay sadyang may silbi: 
Nagkukunwang bingi'y talsik ang tutuli, 
Ang hahara-hara ay napapatabi. 


#oxox 


May nasagap akong marahas na k'wento 
Sa aming lagi nang marahas na kanto, 
Marahas daw ngayon yaong pagbabago 
Nitong marahas daw na bagong gobyerno, 
Pataw na parusa'y marahas masyado 
Kahit pa sa isang marahas na tao. 


Ang maparatangang sumisinghot-singhot 
At sa pagtutulak ng droga ay sangkot, 

Pag hindi sumuko o ayaw padampot 

At saka “nanlaban” ay tiyak na lagot. 

aya marami na ang takot na takot 

At marami na rin ang poot na poot. 


Baboy lang o manok ang nakakatulad 

Ng mga kriminal na kinulang-palad 

At di na dumaan sa pagsisiyasat 

Pagkat kamataya'y agad nailapat. 

Dangal daw ng tao'y nasadlak sa lusak, 
riminal ma'y di raw dapat hinahamak. 


Tagisang-katwira'y tiyak na hahantong 

Sa lalong marami't komplikadong tanong. 

Sa isang totoong malalang sitwasyon 

Ay may uubra bang malamyang solusyon? 
Ngunit kung saanman bangkay ay nagbunton, 
Barbariko pa ba ang ating panahon? 


Baka dapat na lang sa sisinghot-singhot, 
Ilong ay pitiki't tadtarin ng kurot, 

Sa LRT yaong tulak ay ibuntot, 
Pagtulakin kapag tre'y ayaw kumadyot. 
Pagkat may buti pa na maihahandog 
Ang isang salaring napagbagong-loob. 


Buhay ang lagi nang lalong mahalaga, 
Buhay man ng laksa, buhay man ng isa, 
Kung dahil sa isa, laksa ang nasalba, 

Iya'y sakripisyong walang pangalawa. 
Iyang pagbabago'y magandang talaga 
Kung bunga'y mabuti't walang anomalya. 


Prinsipyo ng Karahasan 


Roberto T. Afionuevo 


WTSANG prinsipyo ang karahasan, nawika ni 

Thomas Mann, “na lubhang ginagawang payak 
ang mga bagay, hindi nakapagtataka na maintindihan 
iyon ng masa.” Ang karahasang ito ay makapagbaba- 
latkayo sa multi-milyong boksing na magpapaapaw 
sa koliseo, magpapainit sa komunikasyong pang- 
himpapawid, at magpapasiklab sa kapuwa pagha- 
nga at poot ng mga maykaya't dukha. Hahatakin ng 
nakapagpapaindak na musika ang masa, at habang 
lumalapit ang oras ng bakbakan sa ruweda ay lalong 
sumisigabo ang mga halakhak, palakpak, at hiyawan 
ng sandaigdigan. 

Payak ngunit masining na paraan ang boksing 
kung paano huhubugin ang isip ng masa, samanta- 
lang nalulustay ang panahon sa haba ng mga anun- 
siyong komersiyal sa midya, at nakalalango ang alak, 
huntahan, at panoorin. Malalapatan ng sagisag ang 
bawat boksingero, at ang sagisag ay ikakabit kahit 
sa lahi, relihiyon, edukasyon, agham, ekonomiya, at 
heograpiya. Dalawahang panig ang daigdig, ayon sa 
estruktura ng karahasan, at pangunahin na rito ang 
tambalang tagumpay-kabiguan, at ang pagbubunyi- 
pagkalugami. Ang pagpapakilala sa mga magkatung- 
gali ang mahalaga, dahil ang bawat boksingero ay 
dapat angkupan ng taguri at mito, na kaduda-duda 
man ay madaling palampasing kapani-paniwala, lalo 
kung uulit-ulitin bilang dogma ng mga komentarista 
at opisyales ng pamahalaan. 

Ang pagdarasal ng boksingero bago simulan ang 
boksing ay pagsasadula lamang muli ng mga sinau- 
nang gawi bago sumuong sa digmaan. Tatawagin, at 
aamuin, ng mga mandirigma ang kanilang mga diyos, 
at pagkaraan ng taimtim na pagdarasal ay magaga- 
nap ang mababagsik na pananambang, pagbihag sa 


mga alipin, pagpugot ng mga ulo, pagdambong sa 
mga ari-arian, pagsunog sa pamayanan, at pagyurak 
sa dangal ng mga babae't kabataan. Ngunit higit na 
masining ang panahong ito, dahil ang magkatungga- 
ling boksingero ay ekstensiyon na lamang ng masa na 
mabilis nawawalan ng matatayog na diwain o halaga- 
hang magpaparikit sa kanilang lunggati at katauhan. 

Ipalulunok ng mga promotor ng boksing ang 
anila'y sariwang kabatiran, na maaaring pagsilang 
ng bagong Tagapagligtas ng Isports at Negosyo, at 
ang kasaysayan ay hindi na magbabalik sa paglibak 
sa paglahok sa digmaan sa Vietnam, bagkus sa pag- 
kaligta, kahit sandali, sa madilim na panahon sa 
Afghanistan, Iraq, Lebanon, Pakistan, Palestine, So- 
malia, Sri Lanka, Syria, Tibet, at kahit dito sa Filipi- 
nas. Masasabik ang masa sa pagputok ng kilay o pag- 
katal ng panga, o kaya'y sa palitan ng mga bigwas at 
kadyot. Magaganap ang digmaan sa mga isip ng mga 
manonood, at umulan man ng mga pusta ay ipag- 
tatanggol kahit ang sugatang manok. Tatanggapin 
ang pagbabaw ng kaligayahan, dahil ano ang ipinag- 
kaiba ng boksing sa sabong? Maaaring nagagabayan 
ng ilahas na silakbo ang manok, kompara sa tao na 
umaandar ang isip at guniguni. Ngunit magkaka- 
hawig ang mga ito sa bakbakan, at sisikaping maging 
simple ang tunggalian. 

Sinasagap ng makabagong tao ngayon ang kara- 
hasan nang matindi ang panlilinlang, at nakukumu- 
noy siya sa romantisistang pakikibaka. Nananaig ang 
kuro-kurong maiiangat ng mga kamao ang bansa ka- 
hit sa sinumang kalaban, anuman ang dibisyon o tim- 
bang o panahon, at ang ganitong paniniwalang saliwa 
ngunit malaya, ang magbabaon din sa kaniya sa antas 
ng higit na kahirapan, kabiguan, at kamangmangan. 


WB0O WELTERWEIGHT TITLE 


NM NSW / VIC / QLD / ACT IAM 
SA 10.3DAM 
! VASAM 


NSW / VIC / OLD / ACT 6.30PM 5 10.30PM 
SA 6.00PM 5: 10.00PM | WA 4.30PM 5 8.30PM 


Boksing at sabong: Nakukumunoy ang makabagong tao sa romantisistang pakikibaka. 

Natutuhan/Natutunan 


ABASA KO KAMAKAILAN ang pagsisikap ng isang Linggwistasero 
na ipatanggap ang kawastuan ng “natutunan.” Nagsisimula siya sa 
pagtatanong. Alin ba ang tama: “natutihan” o “natuttinan”? Ang sagot 
niya, parehong tama. Tama ang “natutuhan” dahil gumagamit ito ng 
alam nating hulapi na #HAN para sa salitang “tuto.” Ngunit bakit tama 
ang “natuttinan” samantalang wala naman tayong napag-aaralang hu- 


lapi na 4NAN? 


KULO AT K 


Virgilio S. Almario 


iee.-.-, 
NG 


Dito ipinasok ng ating Ling- 
gwistasero ang kaniyang hakang 
“tambalang hulapi” at wika niya'y 
ang sumusunod: #ANAN, #ANIN, 
#INAN, at #ININ. Magulo ang 
kaniyang paliwanag at hindi na- 
man pumasok sa kaniyang talakay 
ang kaso ng #NAN. 

Matagal ko nang sinusuri ang 
kaso ng “natutinan” mula nang 
marinig ko ito sa TV. Dahil wala 
namang hulaping #NAN sa bala- 
rilang Tagalog, dapat litisin ang 
naging paggamit nito sa pagbuo ng 
“natutunan.” Nakaligtaan lamang 
bang ilahok ang #NAN sa listahan 
ng mga panlapi ni Lope K. San- 
tos? O isa lamang itong aberasyon, 
isang anomalyang pangwika na 
bunga ng isang namaling bigkas 
ngunit lumaganap? Sa aking pag- 
babalik sa nakalathalang mga do- 
kumento, hindi ko nasumpungan 
ang “natutunan” hanggang nitong 
nakaraang tatlong dekada lamang. 
Mula sa panahon ni Balagtas at 
hanggang sa dekada 80 ay “natu- 
tuhan” lamang ang lumilitaw sa 


limbag na panitikan. 

May lumilitaw ba namang 
ibang salita na ginamitan ng 
#NAN? May apat na salita na ti- 
yakang ginamitan ng #NAN mula 
sa bokabularyong Noceda at San- 
lucar: ang “katotohanan,” “kasa- 
lanan,” “tawanan (katatawanan),” 
at “nakayanan.” Idadagdag ko ang 
mas kamakailang “talunan,” “na- 
palinan,” “paanan,” at “ulunan.” 
Ang ibang nakita kong sampol ay 
bunga ng pagtitipil. Halimbawa, 
ang “tangnan” na kinaltasang 
“tanganran,” “sapnan” na mula sa 
“sapintan,” “datnan” na mula sa 
“datingtan, “kunan” na mula sa 
“kuha-rhan,” “tingnan” na mula sa 
“tinginran.” 

Sa apat na matandang anyo 
mula sa Noceda at Sanlucar, ang 
“nakayanan” ang unang maaari 
kong ituring mna lehitimong 
gamit ng #NAN. Nabuo ito sa 
“naskayarnan. Walang naganap 
na pagtitipil. Gayunman, isang 
aberasyon ang salita, dahil maaari 
namang ipahayag ang ibig sabi- 
hin sa pamamagitan lamang ng 
“nakaya.” Walang pagkakaiba ang 
“nakaya” at “nakayanan” sa ka- 
hulugan. Sa gayon, ang #NAN sa 
“nakayanan” ay isa lamang dagdag 
na pantig 

Naiiba ang kaso ng “katoto- 
hanan.” Noon pang ilimbag ang 
unang edisyon ng UP Diksiyonar- 
yong Filipino (2001) ay ipinatukoy 
ko nang binubuo ito ng salitang- 


ugat na “totoo” at naiipit ng isang 
unlapi at dalawang hulapi, kaya 
/kattotoothantan/ 7 ang. ka- 
buuan. Iba ito sa posibleng unang 
pormasyon na “katot6han” / 
kattotoorhan/ na nangangahulu- 
gang “pagiging totoo.” Samantala, 
ang “katotohanan” ay isang pagti- 
yak sa kaganapan ng isang totoo. 

Ang dalawanghulapisa “katoto- 
hanan” ay maaaring katulad ng ti- 
natawag na “tambalang hulapi” ng 
ating Linggwistasero. Ngunit segu- 
rado akong ang magkasunod na 
#HAN at HAN ay hindi ang inilista 
niyang #ANAN, #ANIN, #INAN, 
#ININ. Sa halip, dapat isipin na 
talagang nagaganap sa Tagalog 
ang pagkakaroon ng dalawa o ma- 
higit pang panlapi para sa isang 
salitang-ugat. Hindi pinapansin, 
ngunit malimit itong maganap sa 
mga unlapi at nagdudulot ng pag- 
babago ng kahulugan sa salitang- 
ugat. Tandaan: Ang pagbabago 
sa panlapi ay nagdudulot din 
ng kaukulang pagbabago sa ka- 
hulugan ng nilalapiang salita. 
Halimbawa, ang salitang “lakad” 
ay maaaring unlapian ng MAr at 
maging “malakad.” Ang MAt ay 
maaaring dagdagan ng KA kaya 
ang “malakad” ay magkakaanyong 
“makalakad.” Puwede pa nating 
idagdag ang PAG: upang mabuo 
ang “makapaglakad. Magagawa 
rin ito gamit naman ang MAG# 
para sa “maglakad” na maaaring 
pahabain at maging pangmarami- 
han sa pamamagitan ng MAGSI: 
“magsilakad,” o MANGAG: “ma- 
ngaglakad,” o MANGAGSI: “ma- 
ngagsilakad.” 

Sa mga nabanggit na kaso, hin- 
di lamang “tambalan” kundi “tat- 
luhan” pa ang mga unlapi. Sa gani- 
tong pangyayari, ang pagkakaroon 
ng mahigit sa isang hulapi ay hindi 
kataka-taka. 


Naganap ang gayong magka- 
sunod na hulapi sa “alalahanin,” 
gaya ng ibinigay ding halimbawa 
ng ating Linggwistasero. Ngunit 
hindi sa anyong “alalahanin” 
tulad ng suri niya. Sa halip, 
“alala#han-in.” Lilinaw ang aking 
suri kapag inihatag ang anyo ng 
“alala” kasama ang unlaping PA 
at hulaping #HAN: “paalalahan” / 
patalala-han/ na pinagmumulan 
ng higit na komplikadong anyong 
may magkasunod na hulaping 
#HAN at #AN: “paalalahanan” / 
patalalathantan/. Ang “paala- 
lahan” at “paalalahanan” ay may 
mga anyo at pagpapakahulugang 
katulad ng “katotohan” at “katoto- 
hanan. 

Ang kaso ng “talunan” at “na- 
panalinan” ay kawangki-kawang- 
ki ng “natuttinan.” Mula sa salitang 
“talo” ang dalawa, at isa sa na- 
katutuwang pangyayari sa ating 
wika, dahil ang salita ay naging 
ugat ng magkakaiba, at mas na- 
katutuwa, magkasalungat na mga 
salita: “talo,” “pagtatalo,” “panalo.” 
Ang “talunan” /talo#nan/ at “na- 
panalinan” “8 /napang-stalo#nan/ 
ay bahagi ng magkasalungat na 
paggamit sa “talo.” 

Nang sabihin kong kawangki- 
kawangki ng dalawa ang kaso ng 
“natutunan,” nais kong tukuyin 
ang pangyayari na aberasyon din 
lamang ang #NAN sa “talunan” 
at “napalunan.” Higit na angkop 
gamitan ang mga ito ng hulaping 
#HAN upang maging “taluhan” 
at “napanaluhan.” Idadagdag ko 
pa sa hanay ng ganitong aberas- 
yon ang “ulunan” at “paanan” 
dahil maaari ding baryasyon la- 
mang ang mga ito ng “uluhan” at 
“paahan.” 

Ngayon, ang pagtuturing na 
aberasyon ang “natuttinan” ay hin- 
di nangangahulugang ito ay mali. 


Marami nang ibang aberasyong 
naganap sa ating wika at marami 
pang ibang maaaring maganap 
bunga ng sari-saring sanhi. Ang 
aberasyon ay aberasyon. Mahala- 
gang malaman ng lahat na ito ay 
aberasyon. Ang hindi maganda ay 
ang pagpipilit ng mga Linggwista- 
sero na ito ay tama. Sa lingguwis- 
tika, wika nila, lahat ay tama. 

Sa puntong ito nagkakaiba ang 
mga nagtuturo ng gramatika at 
mga editor sa isang panig at ang 
mga alagad ng descriptive linguis- 
tics sa kabilang panig. May mga 
tuntuning dapat sundin upang 
episyente at mabilis maituro ang 
pagbubuo ng salita sa mga estud- 
yante. May preperensiya ang isang 
editor na ipinasusunod sa mga 
manunulat kapag may dalawang 
varayti. Sa gayon, pipili lagi ng 
maituturing na “wasto” ang nagtu- 
turo ng gramatika at editor kapag 
may dalawa o mahigit pang pag- 
pipilian. At pipiliin nila tiyak ang 
anyo ng salita na maaaring ipaloob 
sa isang pangkalahatang tuntunin. 

Nais ko pang idagdag na kahit 
sa mithiing payamanin ang wi- 
kang Filipino ay hindi nararapat 
ang pagpipilit na ipagamit ang 
“natutunan.” Yumayaman ba ang 
wika dahil sa “natutunan”? May 
naiiba ba itong gampanin kaysa 
lehitimong “natutuhan” alinsunod 
sa balarila? Kung wala, isa limang 
balakid ang “natutinan” para sa 
pagtalakay ng iba't higit na kapaki- 
pakinabang na usaping pangwika. 


Nais kong ipagpauna na angla- 
hat ng mababdsa ninyo dito ay sa- 
rili kong opinyon at hindi sa KWE 
maliban kung isaad ko. Naka- 
bukds din ako sa anumang nais 
itanong bukod sa nais ipanukala 
ng mambabasa. Nais kong maki- 
pag-usap sa mga alagad ng wika. 


ANG sumusunod ay ilan sa mga 
tanong mula sa Facebook page 
ng KWF at ang mga kaukulang 
sagot mula sa kasalukuyang 
Direktor Heneral ng ahensiya 
na si Roberto T. Anonuevo. 


Itanong mo kay DG 


“Litrato” o “Retrato” 


Alin po ang mas tama: “litrato” o “retrato”? -- Astrid Wren 


Ang tanong ay nakatuon sa kung alin ang pipiliing wastong salita 
sa isang akda. Ayon sa UP Diksiyonaryong Filipino (2010), tumpak ang 
salitang “retrato,” na hango sa Espanol at may gayunding ispeling. Ang 
“litrato,” na lumabas sa mga tekstong Tagalog noon na nalathala sa mga 
publikasyong gaya ng Liwayway, ay maituturing na varyant ng “retrato.” 
Ibig sabihin, maaari pa ring gamitin sa mga impormal na pagsulat, o 
sa mga pagkakataong ang tauhang nagsasalita ay waring mula sa isang 
panahong gayon ang pagbigkas. Sa Ortograpiyang Pambansa ng KWF, 
higit na pinipili ang “retrato,” at ang gayong uri ng ispeling ay magpa- 
padali sa panghihiram sa salitang Espanol at ganap na maaangkin ng 
Filipino. 


Tanggap po ba ng Komisyon sa Wikang Filipino ang “kalimba- 
hin” para sa salin ng “pink” sa Filipino?--- Nerriza Domingo 

Sa Vocabulario de la lengua Tagala nina Juan de Noceda at Pedro 
Sanlucar (1860), ang “kalimbahin,” na isang pangngalan, ay tumutu- 
koy sa “niyog na bahagyang dilaw, bahagyang pula.” Bilang pang-uri, 
may isa pa itong pakahulugan, batay sa UP Diksiyonaryong Filipino: 
“pink.” Ang kulay ng kalimbahin ay mahihinuhang ginamit na repre- 
sentasyon sa “pink” at ito ay balido kung ipagpapalagay na may “kulay 
kape” (brown) o “kulay kahel” (orange) na ang pagkakaiba lAmang ay 
hindi na binanggit ang salitang “kulay” sapagkat magiging maulit la- 
mang iyon. Tinatanggap ng KWF ang “kalimbahin” na singkahulugan 
ng “pink.” Malaya kang gamitin ito, lalo sa paglalarawan ng iba't ibang 
kulay, at kung ibig maging tunog katutubo. 


Maaari ho ba kayong magbigay ng limang rehiyonal na salita na 
nakapasok na sa Filipino? Salamat po!-. RJ Benedict 


A.MITIOSO 


Ang mga salitang nagmula sa alinmang katutubong wika sa Filipinas 
ay maipapalagay na bahagi ng korpus ng Filipino. Ibig sabihin, ituring 
na pasok na ito sa Filipino. Halimbawa ang “kalibang” na mula sa Seb- 
wano at katumbas ng “pagtatae,” ang “kalibangbAng” na mula sa Ilo- 
kano at katumbas ng uri ng paruparo bukod sa ipinapakahulugan din 
sa uri ng punongkahoy na ang mga dahon ay hugis pakpak ng parupa- 
ro, ang “kam6g” na mula sa Bikol at katumbas ng kuko, ang “dimla” na 
mula sa Kapampangan at panumbas sa “ginaw,” at ang “gila” na mula 
sa Tausug at katumbas ng “nahihibang sa galak”, na karaniwang may 
pahiwatig na seksuwal. Matatagpuan ang mga salitang ito sa UP Diksi- 
yonaryong Filipino. 

Ribyu-Ribyu 


Duryan Gray 


Mahilig ka ba? 


INAGAWA mo ba ito sa iyong kuwarto? Sa sala? Sa kusina? Habang 
nasa sasakyan? O kahit saang pampublikong pook? Alam kong gi- 
nagawa mo ito kadalasan nang mag-isa, ngunit iba rin kapag may kasa- 
ma. Minsan nga, gawin natin ito na tayong dalawa lamang. Magbasa tayo. 
Maaaring nagbabago na ang ating ginagamit na teknolohiya, ngunit 
nananatili pa rin ang pagbabasa bilang gawaing nakaaaliw at nakadarag- 
dag ng karunungan. Kaya isang gawain o habit ang pagbabasa na kai- 
Jangan nating linangin pa sa panahong napakabilis na ng pagdating ng 
impormasyon at tila kinaiinipan ng kasalukuyang henerasyon ang lahat 
ng bagay. Sa ganitong panahon, iba pa rin talaga ang maupo sa isang ta- 
himik na sulok, maglabas ng aklat, amuyin ang mga pahina nito, at mag- 
basa. 

Mayroon akong mga bagong paboritong aklat ngayon: ang salin ng 
mga klasikong akda mula sa KWF Aklat ng Bayan. Isipin mo na lang na 
mababasa mo ang mga dakilang manunulat ng daigdig gaya nina Shake- 
speare, Hemingway, Dickens, Kafka, atbpa sa Filipino. At sa husay ng 
ginawang salin sa mga ito, maiisip mong nagsasalita talaga sa Filipino 
ang mga tauhan dito. Naalala ko nga ang sabi ni Nick Pichay, isa sa mga 
tagasalin, na sa kaniyang salin ng King Lear ay pinaluluhod niya si Shake- 
speare sa wikang Filipino. 

Paborito ko sa mga klasikong akda Ang Metamorposis ni Franz Kafka. 
Soldout kaagad ito kaya masuwerte akong nakakuha ng kopya noong 
unang ilabas ito. Sino nga ba ang hindi magigimbal sa kinasadlakan ni 
Gregor Samsa? Talagang aabangan mo ang sumunod na nangyari sa 
kaniya. At sa salin ni Joselito Delos Reyes, lumapot pa lalo at nagkaroon 
ng kakaibang timpla ang pagka-kafkasque nito. Kung titingnan mo nga 
kasi ang mga pangyayari sa buhay natin ngayon, hindi ba't katulad din 
ito sa kabalighuan at alyenasyong nangyari kay Samsa? 

At kung mahilig ka pa sa ibang akdang klasiko, mayroon pang Mary 
Shelley, Faulkner, Chekhov, Tagore, at JM Barrie. Salin ito ng mga prem- 
yadong manunulat na pinili ng KWE Parami lang ito nang parami kaya 
makaaasa kayong lalawak pa ito. Abangan pa ang susunod na ribyu! 

Basa lang tayo nang basa. 


the way.” 
“Why do they forget the way?” 


“Why can't you fly now, mother?” 
“Because I am grown up, dearest. When people grow up they forget 


“Nang magising 
isang umaga sa isang 
masamang panaginip, 
natuklasan ni Gregor 
Samsa sa kama ang 
sariling isa nang 
kahindik-hindik na 
insekto.” 

When Gregor Samsa woke 
up one morning from unsettling 
dreams, he found himself 
changed in his bed into a 
monstrous vermin. 

-Mula sa Ang Metamorposis ni 


Franz Kafka, salin ni Joselito Delos 
Reyes 


“Bakit hindi ka na po makalipad ngayon?” 
“Dahil malaki na ako. Kapag lumaki na ang mga tao, 
nakalilimutan na nila kung paano.” 
“Bakit nila nakakalimutan?” 
“Dahil hindi na sila masayahin, muslak, at walang- 
puso. Tanging ang mga masayahin, muslak, at 
walang-puso lamang ang nakalilipad.” 


“Because they are no longer gay and innocent and heartless. It is 
only the gay and innocent and heartless who can fly.” 


--Mula sa Peter Pan ni JM Barrie, salin ni Xi Zug 


mga hangal.” 


“Nang tayo ay isinilang, umiyak tayo dahil 
iniluwal tayo sa dambuhalang tanghalan ng 


When we are born, we cry that we are come to this great stage of fools. 


--Mula sa Haring Lear ni Wiliam Shakespeare, salin ni Nicolas Pichay. 


Reoryentasyon sa panitikan, 
patok sa mga guro ng Filipino 


REORYENTASYON sa panitikan 
para sa mga gurong nagtuturo nito 
sa elementarya at sekundarya at 
pagkakaroon ng sapat na kaala- 
man hinggil sa maka-Filipinong 
pananaw sa pagtuturo ng paniti- 
kan. 

Ito ang mga pangunahing la- 
yunin ng Pambansang Reoryentas- 
yon sa Panitikan na idinaos noong 
7-9 Setyembre 2016 sa Kolehiyo ng 
Edukasyon, UP Diliman, at nilahu- 
kan ng 142 guro mula sa iba'tibang 
bahagi ng bansa. 

Sa nasabing reoryentasyon, 
tinalakay ni Virgilio S. Almario, 
Pambansang Alagad ng Sining at 
tagapangulo ng KWE, ang kaha- 
lagahan sa pambansang edu- 
kasyon ng pagtuturo ng panitikan. 
Ayon sa kaniya, ang pambansa at 
makabansang reoryentasyon ng 
maka-Filipinong pananaw ang 
magpapatunay na may sariling 
kasaysayang pampanitikan ang 
panitikan ng Filipinas at ang ka- 
saysayang ito ang humubog sa 
panitikang Filipino tungo sa mga 
katangiang hindi makikilala sa 
pamamagitan ng Amerikanisa- 
dong teorya. 

Sa mga panayam, tinalakay 
ang katangian ng panitikang Fili- 
pino na makikita sa mga tula at 
prosa. Ibinahagi rin sa mga kala- 
hok ang nabuong listahan ng mga 
rekomendadong akda na maaari 
nilang sanggunian sa pagtuturo. 

Nauna rito, idinaos ang Pam- 
bansang Palihan sa K-12 noong 
27-29 Oktubre 2014 sa Kolehi- 
yong Miriam, Lungsod Quezon, 
sa pagtataguyod ng KWF at Wika 
ng Kultura at Agham (WIKA), Inc. 
Nilahukan ito ng mga piling guro, 
administrador ng mga paaralan, 
manunulat, at opisyales ng Kaga- 
waran ng Edukasyon (DepEd). na 
hinati sa tatlong larang ng pagsu- 
suri: komunikasyon, panitikan, at 
saliksik. Sinuri nina Paolo Pacu- 


MGA LARAWAN: KWF 
Malayang talakayan tungkol sa reoryentasyon sa panitikan. Samar (kaliwa), 
Coroza ng Ateneo de Manila University. 


lan at Salvador Biglaen ang larang 
ng komunikasyon, Dr. Rebecca 
Anonuevo at Prop. Ferdinand Lo- 
pez ang panitikan, at Dr. Joseph 
Salazar ang saliksik. Isa sa na- 
ging bunga ng mga talakayan ang 
mungkahing listahan ng mga reko- 
mendadong akdang dapat ituro sa 
bawat baitang upang magabayan 
ang mga guro kung ano ang mga 
akdang dapat itinuturo sa mga 
mag-aaral. 

Bilang tugon sa pangangaila- 
ngang ito, nagsagawa noong 2015 
ng pambansang oryentasyon sa 
panitikan ang KWE, katuwang 
ang WIKA at Pambansang Komis- 
yon para sa Kultura at mga Sining 
(NCCA). Layunin nitong maka- 
buo ng komprehensibong listahan 
ng mga rekomendadong akda 
at makapagbigay ng kaukulang 
panayam ukol sa kasaysayan, ka- 
likasan, at estetikang pampaniti- 
kan. Upang maging komprehen- 
sibo at matiyak na magmumula 
sa iba't ibang bahagi ng bansa ang 
mga akda, isinagawa ang Pam- 
bansang Oryentasyon sa Pani- 
tikan sa Luzon, Visayas, at Min- 
danao. Una itong idinaos noong 
9-10 Hulyo 2015 sa Unibersidad 
ng Pilipinas-Diliman, sinundan 
noong 3-4 Setyembre sa Univer- 
sity of San Carlos, Lungsod Cebu, 
22-23 Setyembre sa Unibersidad 
ng Pilipinas-Mindanao, Lungsod 
Davao, at ang pangkalahatang or- 
yentasyon noong 9-10 Nobyem- 
bre sa Sulo Riviera Hotel, Lungsod 
Quezon. Nilahukan ito ng mga pi- 
ling propesor, guro, at manunulat 
na kumatawan sa iba't ibang rehi- 
yon sa bansa. Sa mga talakayan, 
nakabuo ang mga kalahok ng 
pamantayan sa paglilista ng mga 
akdang magsisilbing gabay sa pag- 
buo ng listahan. Sa pangkabuuan, 
nakabuo ng isang listahan ng mga 
akda mula sa iba't ibang bahagi ng 
Filipinas. 

Kumperensiya, seminar, lektura, 
tuon ng bagong sangay ng KWF 


Pangungunahan din ang pagbuo ng registry ng mga ahensiya ng pamahalaan, 
pagtatayo ng koleksiyon ng lahat ng publikasyon sa Filipino at ibang wika ng Filipinas 


Lourdes Zorilla-Hinampas 


TINATAG noong 2013, ang Sangay ng Literatura at 

Araling Kultural (SLAK) ng Komisyon sa Wikang Fil- 
ipino ay binuo bilang pagtugon sa mandato ng ahen- 
siya na manaliksik, mag-aral, at magsagawa ng mga 
seminar at kumperensiya hinggil sa pagpapalaganap, 
pagpapanatili, at pagpapaunlad ng wikang Filipino at 
iba pang wika ng Filipinas. 

Pangunahin nitong gampanin na makapagsaga- 
wa ng seminar sa korespondensiya opisyal sa mga 
ahensiya at lokal na yunit ng pamahalaan, at mga 
kumperensiya hinggil sa wika, panitikan, at kultura 
ng mga rehiyon sa buong bansa, manguna sa pana- 
naliksik at pag-aaral sa literatura at kultura ng bansa, 
makabuo ng registry ng mga ahensiya at kawani ng 
pamahalaan, propesor at mga guro, at makapagtayo 
ng Aklatang Filipino, ang koleksiyon ng lahat ng pub- 
likasyong nakasulat sa Filipino at ibang wika ng Filipi- 
nas o hinggil sa wika, kasaysayan, at kultura ng bansa. 
Upang matupad ang mga nasabing gampanin, sini- 
mulan ng ahensiya ang mga gawaing makatutulong 
sa pagpapalaganap at pag-aangat ng literatura at ara- 
ling kultural ng bansa. 


Seminar sa Korespondensiya Opisyal 

Simula 2013, naging puspusan ang kampanya ng 
KWE sa pagpapalaganap at panghihikayat na gamitin 
ang Filipino bilang wika ng serbisyo publiko. Muling 
sinimulan sa mga ahensiya at lokal na yunit ng pama- 
halaan ang mga pagsasanay sa ortograpiyang pam- 
bansa at paghahanda ng korespondensiya opisyal. 
Pangunahing layunin nitong ipatupad ang Kautusang 
Tagapagpaganap Blg. 335 na nag-aatas sa lahat ng 
ahensiya, sangay, at lokal na yunit ng pamahalaan na 
gamitin ang Filipino sa mga opisyal na transaksiyon, 
komunikasyon, at korespondensiya. 

Noong 2014, unang tumugon sa panawagan ang 
lalawigan ng Batangas, at sinundan ito ng Lungsod 
Mandaluyong. Noong 2015, 51 institusyon ang sumai- 


| 


Ang orihinal na Kalupunan ng mga komisyoner ng KWF na nagsimula noong 2013. Mula sa kaliwa: Kom. John E. Barrios (Hiligaynon), Kom. Orlando B. Magno 
(Sebwano), Kom. Jimmy B. Fong (mga Wika sa Kahilagaang Pamayanang Kultural), Kom. Jerry B. Gracio (Samar-Leyte), Kom. Abdon M. Balde Jr. (Bikol), 
Kom. Crisanta N. Flores (Pangasinan), Kom. Lucena P. Samson (Kapampangan), Kom. Lorna E. Flores (mga Wika sa Katimugang Pamayanang Kultural), 
Tagapangulong Virgilio S. Almario (Tagalog), Kom. Purificacion G. Delima (Ilokano), at Kom. Noriam H. Ladjagais (mga wika sa Muslim Mindanao). 


Binibigyang 
diin sa mga 
pagsasanay 
ang kahala- 
gahan ang 
pagpa- 
patupad ng 
Kautusang 
Tagapag- 
paganap 
Blg. 335, na 
sandigan ng 
KWPF sa kam- 
panya nitong 
magamit 
nang wasto 
at mahusay 
ang wikang 
Filipino sa 
pamahalaan. 


lalim sa pagsasanay, kabilang ang 12 lokal na yunit ng 
pamahalaan, 25 ahensiya, apat na pamantasan, siyam 
na paaralang publiko, at isang pribadong paaralan. Sa 
kalagitnaan ng 2016, matagumpay na nakapagsanay 
sa 21 institusyon, na kinabibilangan ng limang lokal 
na yunit ng pamahalaan, 14 ahensiya, at dalawang 
pamantasan 

Sa mga pagsasanay, binibigyang-diin ang kahala- 
gahan ng pagpapatupad ng Kautusang Tagapagpa- 
ganap Blg. 335, na sandigan ng KWF sa kampanya 
nitong magamit nang wasto at mahusay ang wikang 
Filipino sa pamahalaan. Kabilang sa mahahalagang 
atas ng kautusang dapat ipatupad ang pagsasagawa 
ng mga hakbang ng mga ahensiya at lokal na yunit ng 
pamahalaan na magamit ang Filipino sa mga opisyal 
na transaksiyon at korespondensiya sa kanilang tang- 
gapan, maging nasyonal o lokal, pagtatalaga ng isa o 
higit pang tauhan, ayon sa pangangailangan, sa bawat 
tanggapan upang mangasiwa sa mga komunikasyon 
at korespondensiyang nasusulat sa Filipino, at pagsa- 
salin sa Filipino ng mga pangalan ng opisina, gusali, 
at edipisyong publiko, at mga karatula ng lahat ng 
opisina at mga dibisyon nito. Hinati rin sa dalawang 
bahagi ang pagsasanay: ang oryentasyon sa ortogra- 
piyang pambansa na tumatalakay sa mga tuntunin 
sa estandardisadong pagbaybay, gamit ng bantas, at 
pag-eedit, at ang ang paghahanda ng koresponden- 
siya opisyal, na tumatalakay sa pagsulat ng iba't ibang 
korespondensiya katulad ng liham, memorandum, 
endoso, kapasiyahan, at pormularyo. 

Inilunsad din ngayong 2016 ang Selyo ng Kahu- 
sayan sa Serbisyo Publiko, isang timpalak at parangal 
para sa mga ahensiya at lokal na yunit ng pamahalaan 
na sumunod sa implementasyon ng Kautusang Ta- 
gapagpaganap Blg. 335 at nagpamalas ng kahusayan 
sa paggamit ng Filipino bilang wika ng serbisyo pub- 
liko. Unang pinarangalan ang Pambansang Komisyon 
para sa Kultura at mga Sining (NCCA) at ang Korpo- 
rasyong Pangkoreo ng Pilipinas (PHILPOST). 


Kumperensiya sa Wika at Panitikang Rehiyonal 

Ang Pambansang Kumperensiya sa Wika at Paniti- 
kang Rehiyonal ay taunang proyektong nagtatampok 
sa wika at panitikan ng isang rehiyon. Tinatalakay rito 
ang kasaysayan at estado ng panitikan ng rehiyon, at 
ang kasalukuyang kalagayan ng wika ng rehiyon at 
kung paano ito nagagamit sa Mother Tongue Based- 
Multi-lingual Education (MTB-MLE). 

Pangunahing layunin nito na makatulong sa mga 
guro sa kanilang paghahanda sa pagtuturo ng paniti- 
kan at wika tungo sa mas malalim na pagpapahalaga 
sa kanilang sariling wika at panitikan, at gayundin, sa 
mas matibay na pag-unawa sa mahigpit na ugnayan 
ng wika at panitikan ng rehiyon sa wika at panitikang 
pambansa, sa mga mananaliksik, sa kanilang patuloy 
na saliksik kaugnay sa wika at panitikan ng rehiyon, 
at sa mga manunulat, sa kanilang pagsusuri sa kasay- 
sayan at kasalukuyang kalagayan ng wika at panitikan 
ng rehiyon upang maging gabay sa reproduksiyon ng 
kanilang mga akda. Target din nitong makapangalap 
ng mga papel hinggil sa wika at panitikan na ilalatha- 
la at magiging sangguniang babasahin para sa mga 
guro, mag-aaral, at iskolar ng wika at panitikan. 

Una itong isinagawa noong Abril 2014 sa Mariano 
Marcos State University, Ilocos Norte, na nagtampok 
sa wika at panitikang Ilokano, at sa West Visayas State 
University, Lungsod Iloilo, para sa wika at panitikang 
Hiligaynon, Kinaray-a, at Akeanon. Sinundan naman 
ito noong 2015 sa Leyte Normal University, Lungsod 
Tacloban, para sa wika at panitikang Waray. Ngayong 
2016, naisagawa na rin ang para sa wika at panitikang 
Sebwano sa San Carlos University, Lungsod Cebu, at 
isasagawa naman sa Disyembre ang para sa wika at 
panitikang Cordillera na gaganapin sa Benguet State 
University, La Trinidad. 


Seminar sa Pagtuturo ng Panitikang Gender-based 

Matagumpay na naisagawa noong Mayo 2015, sa 
pakikipagpatulungan sa Paseguruhan ng mga Nagli- 
lingkod sa Pamahalaan o GSIS, ang kauna-unahang 
seminar sa pagtuturo ng panitikang nakabatay sa 
kasarian. Binuo ang proyekto bilang pagtalima sa 
Magna Carta ng Kababaihan at General Appropria- 
tions Act na ang lahat ng ahensiya ng pamahalaan ay 
kailangang magsagawa ng proyekto hinggil sa Gender 
and Development (GAD). 

Ito ay tatlong araw na seminar na tumatalakay sa 
iba't ibang tema at isyu hinggil sa kasarian at paniti- 
kan. Nagkaroon din ng pakitang-turo hinggil sa iba't 
ibang anyong pampanitikan katulad ng kuwentong- 
bayan, tula, at maikling kuwento. Dahil sa positibong 
tugon ng mga guro at upang maging mas malawak 
ang sakop, sinimulang dalhin ang 
proyektong ito sa iba't ibang rehi- 
yon sa pakikipagtulungan sa mga 
Sentro ng Wika at Kultura. Nga- 
yong 2016, naisagawa naito sa Jose 
Rizal State University, Lungsod 
Dapitan, Zamboanga del Norte, La 
Consolacion College, Lungsod Ba- 
colod, Negros Occidental, Bukid- 
non State University, Lungsod 
Malaybalay, Bukidnon, at Bulacan 
State University, Malolos, Bulacan. 
Asahang patuloy itong makarara- 
ting sa iba't ibang lugar sa bansa 
upang maitaguyod ang kamala- 
yang pangkasarian sa pamamagi- 
tan ng panitikan. 


Lekturang Norberto Romualdez 
Isang serye ng mga lekturang 
sinimulan noong Hunyo 2015, la- 
'yunin nitong makaipon ng mga in- 
telektuwalisadong panayam hing- 
gil sa araling kultural. Ilalathala 
ang mga lektura upang makatu- 
long sa pagtitipon ng mga bagong 
kaisipan hinggil sa kultura at ka- 
saysayan na magagamit ng mga 
iskolar, propesor, at mag-aaral. 
Ipinangalan ang lektura kay 
Mahistrado Norberto L. Romual- 
dez (1875-1941), ng Kataas-taas- 
ang Hukuman o Supreme Court, 
bilang pagpaparangal sa kaniyang 
ambag sa pagkakaroon ng wikang 
pambansa at pagkakatatag ng isang 
institusyong pangwika. Si Romual- 
dez ang nagbalangkas ng Batas 

Ginagamit pa rin sa maraming wika ng Filipinas al 
Komonwelt Blg.184 noong 1936 na lumilikha sa isang 
Surian ng Wikang Pambansa at nagtatakda ng mga ka- 
pangyarihan at tungkulin katulad ng pagpili ng katutu- 
bong wika na magiging batayan ng wikang pambansa 
na dapat umaayon sa (a) pinakamaunlad at mayaman 
sa panitikan, (b) ang wikang tinatanggap at ginagamit 
ng pinakamaraming Filipino. Ang batas na ito ang 
nagsilang sa pagkakaroon ng wikang pambansa, at 
ang naging pundasyon sa pagkakabuo ng KWF. 

Sa pakikipagtulungan sa Korte ng Apelasyon, 
taon-taon idinaraos ang lektura at itinatapat sa/o 
malapit sa 6 Hunyo na kapanganakan ng mahistrado. 
Unang nagpanayam ang bantog na historyador na si 
Dr. Ambeth Ocampo na nagtuon sa kahalagahan ng 
matalinong pagsusuri sa kasaysayan upang mahanap 
ang kalinangan ng sinaunang Filipino. Mahalagang 
suriin nang mabuti, ayon kay Ocampo, ang mga ta- 
lang pangkasaysayan sa pagdalumat ng kalinangan. 
Ngayong taon, tampok naman sa lektura ang ugnayan 
ng wika at batas. Upang mabigyan ng puwang at ha- 


laga ang wikang Filipino sa larang ng batas, tinalakay 
ni Mahistrado Ruben T. Reyes, retiradong mahistrado 
ng Korte Suprema, ang kaniyang karanasan at mga 
naging hakbang sa paggamit ng Filipino sa batas at 
hukuman. Sa pamamagitan ng kaniyang lektura, 
magbubukas ito ng kamalayan sa halaga ng wikang 
nauuwaan ng higit na nakararaming mamamayan sa 
usapin ng batas. 


Saliksik: Salitang Pangkapayapaan 

Noong 2014, idinaos sa Lungsod Malaybalay, 
Bukidnon, ang Wika ng Kapayapaan: Pambansang 
Summit at Palihan na nakatuon sa pagbibigay ng ha- 
laga sa wikang pambansa at sa mga katutubong wika 
bilang instrumento sa kapayapaan. Hindi nagtapos 
sa summit ang proyektong pangkapayapaan ng KWE. 
Nagsilang ito ng panibagong proyekto, ang pagli- 
likom ng mga salitang may kaugnayan sa konsepto 
ng kapayapaan sa iba't ibang wika sa bansa. Mula sa 
inisyal na datos na nakuha sa summit na 134 salita, 
layunin ng proyekto na makapaglathala ng isang ak- 
lat na naglalaman ng mga salitang nagtataglay o mai- 
uugnay sa konsepto ng kapayapaan. Ang mga salita 
ay nilapatan ng kahulugan, inalam ang pinagmulan 
ng salita, kailan ginagamit, ano ang mga pangkating 
etniko na gumagamit nito, at tinukoy ang iba pang 
salitang may kaugnayan dito. Bukod pa rito, isinama 
rin ang prosesong pangkapayapaan sa katutubong 
pamayanan. 

Nakapangalap ang proyekto ng mga salita mula sa 
43 wika sa iba'tibang panig ng bansa, 32 wika ang may 
katumbas ng “kapayapaan” at higit na 100 salita ang 
may kaugnayan sa konsepto ng kapayapaan. Mula sa 
saliksik na isinagawa, masasabing ang konsepto ng 


Isa mga sesyong nauukol sa korespondensiya opisyal. (Itaas) Ambeth Ocampo at Mahistrado Ruben T. Reyes, dalawa 
sa mga bantog na tagapagsalitang naanyayahan ng KWF upang magbigay ng panayam. 


ing mga katutubong terminong gamit sa paghahanap-buhay, mga salitang patuloy na kinakalap at tinitipon ng KWE. 


CA ae 


Pambansang “Uu 


Kumperensiya sa wika at panitikan. 


Patuloy pa 
ring nakaug- 
nay ang mga 
katutubong 
mamamayan 
sa tradisyonal 
na pama- 
maraan sa 
pagpapatibay 
at pagpa- 
panatili ng 
kapayapaan. 


kapayapaan ay nakapaloob sa pagkakaroon ng tahi- 
mik na pamumuhay, magandang samahan, pagka- 
kaisa, pagkaunawaan, at pagtutulungan sa pamaya- 
nan, kalayaan ng bawat isa, malusog at ligtas na mga 
mamamayan, masaganang ani at kabuhayan ng mga 
tao. Namamayani pa rin ang tradisyonal na sistemang 
pangkatarungan sa kabila ng pagkakaroon at pagpa- 
patupad ng batas mula sa pamahalaan. Karamihan 
man sa katutubong pamayanan ay hindi pa naisusu- 
lat ang kasunduang pangkapayapaan, makikita pa rin 
ang patuloy na paggalang at pagsunod ng mga katu- 
tubong mamamayan sa kanilang pinuno, datu, o na- 
katatanda sa pamayanan. Mayroon pa ring mga ritwal 
na sinusunod upang mapanatili ang kaayusan. Nag- 
papakita lamang ito na patuloy pa rin silang nakaug- 
nay sa tradisyonal na pamamaraan sa pagpapatibay 
at pagpapanatili ng kapayapaan. At ang katutubong 
wika ang daluyan ng pagkakaunawaan at pagkakaisa 
sa pagkakamit ng kapayapaan sa pamayanan. 

Lalabas ngayong taon ang Kapayapaan sa Ilang 
Wika ng Filipinas, output ng saliksik na ito. 


Saliksik: Katutubong Terminong Panghanapbuhay 

Ang proyektong Katutubong Terminong Pang- 
hanapbuhay ay pangangalap ng mga salita hinggil 
sa pagsasaka at pangingisda, mga hanapbuhay na 
pangunahing pinagkukunan ng kabuhayan ng mga 
Filipino. Ang saklaw ng pananaliksik ay nakatuon sa 
siyam na wika sa Filipinas na may malalaking bilang 
ng nagsasalita. 

Mahalaga at may malaking pakinabang ang 
proyektong ito sa mga mananaliksik-wika at manana- 
liksik sa agrikultura. Magkakaroon ng isang talaan 
ng mga katutubong salitang ginagamit sa pagsasaka 
at pangingisda na magsisilbing reperensiya ng mga 
nabanggit na benepisyaryo sa kanilang mga panana- 
liksik. Hindi lamang pagpapayaman ng wika ang du- 
lot na pakinabang ng proyektong ito, kundi higit ang 
malalim na pagkilala pa sa kultura ng mga Filipino na 
sinasalamin ng bawat paliwanag at paglalarawan sa 
kahulugan ng salitang katutubong naitala. 

Sinimulan ngayong 2016 ang fieldwork, at target 
na mailimbag ang mga nakalap na termino sa 2017. 

Pinoy Meme 


ANG popular na salitang meme (binibigkas na “mim”), ayon sa Merriam-Webster Dic- 


Pandiwa, umaksiyon 


tionary, ay “an idea, behavior, style, or usage that spreads from one person to another in a Ang “pandiwa” ay nangangahulugan ng pagkilos. Aksiyon. Hindi 
culture” at “an amusing or interesting picture, video, etc., that is spread widely through the baha pasak paa ANG a aka 
Internet” Itong huling depinisyon ang higit na nangingibabaw na kahulugan sa kulturang natatanging saliksik sa wika at araling pangkultura. 
popular ng internet at masasabing lumalaganap hindi lamang sa loob ng isang kultura Maaari itong maglaman ng mga muling-limbag o 
kundi tumatawid sa iba pang kulturang nakaugnay sa iba't ibang reprint ng makabuluhang pag-aaral sa mga naturang 


larang, mga salin ng makabuluhang akdang pampa- 
nitikan na may kalakip na pagpapaliwanag sa layunin 
o metodolohiyang ginamit sa pagsasalin, interbiyu 

sa mga kinikilalang iskolar o tagapagtaguyod ng 
kulturang Filipino, at ribyu ng mga aklat at kaugnay na 
kultura. Tulad ng pandiwa, tila walang tigil ang Komi- 
syon sa pagkilos upang lalo pang mapayabong ang 
kaalaman hindi lamang tungkol sa wikang pambansa 
kung hindi pati na rin sa iba pang wika ng ating bansa 
kasama na ang kultura at kasaysayan. 


paraan sa mga social media, blog at iba pang 
internet. 


anyo sa 


Naririto ang ilang halimbawa ng meme 
mula sa Internet na naging popular o patu- 
loy na popular. Halos lahat ng mga ito ay 
batay sa kultura o pangyayaring Pinoy at 
naglalarawan sa kakaibang sisteng Pinoy. 


Ang isyu ng Pandiwa sa Setyembre ay may temang “Pagtanaw 
sa Hulagway ng Filipino.” Tampok dito ang sari-saring sanaysay 
na tumatalakay sa pagbuo ng bansa. Kabilang din ang iba't 
ibang artikulo sa wika, kultura, kasaysayan, kulturang popular, 
atbp. Kabilang sa mga nag-ambag ng kaalaman sa isyung ito 
sina Laura Samson, Alice G. Guillermo, Jose Ma. Bartolome, 
Jose W. Diokno, Jan J. Loubser, Andrew Gonzalez, Jonathan C. 
Malicsi, Maria Christina A. Pangan, Minda Blanca Limbo, Sheilee 
B. Vega, John Barrios, Felino S. Garcia, Jeric F. Jimenez, Julieta 
Cunana-Mallari, Mark Anthony Angeles, at may introduksiyon ni 
Direktor Heneral Roberto Ahonuevo ng KWF. 


SER, ME 
PASOK BA? 


Sa introduksiyon ni Ahonuevo, sinabi niyang “sa isyung ito ng 
Pandiwa ay makatitiyak na masisilayan ang ating mga hulagway 
sa pamamagitan ng kapangyarihan ng Salita.” 


Bilang mambabasa, nasa sa atin na lang kung ano ang gagawin 
sa kapangyarihan ng mga ito. 


Mabini at NVM, pasok sa NBA 


NOMINADO sa iisang kat- 
[KA egorya ang dalawang akda ng 
GONCALE! KWE Aklat ng Bayan sa ika-33 
PITONG. National Book Awards (NBA). 
GULOD Kapuwa hinirang ang Ang 
PA ANG Rebolusyong Filipino ni Apoli- 
LAYO nario Mabini, salin ni Michael 
wiw...” M. Coroza, at Pitong Gulod pa 
ang Layo ni NVM Gonzalez, 
J salin ni Edgardo Maranan, sa 
kategoryang pinakamahusay na aklat ng salin sa NBA. 

Ang Rebolusyong Filipino, salin ng La revolucion filipina 
mulang Espanol, ang mabalasik na tinig at mapanuring mata ni 
Mabini hinggil sa himagsikang Filipino. Salin naman ng mga ku- 
wento ng Pambansang Alagad ng Sining sa Panitikan na si NVM 
Gonzalez ang Pitong Gulod pa ang Layo at Iba pang Kuwento. 

Ang NBA ay isa sa pinakaprestihiyosong gawad sa mga ma- 
nunulat at kanilang akda na itinataguyod ng Pambansang Lupon 
para sa Pagpapaunlad ng Aklat (NBDB) at Manila Critics Circle. 

Kikilalanin ang mga nagwagi sa 26 Nobyembre 2016 sa Pam- 
bansang Museo, Maynila. 


pun SA MESA! 
R NG SUMIGAW 


KOMIX 


KOnskelasyan danigUe naa 


tanging mga hndi nagtatagpang relasyon 


ila, ang mga tas ay gawa so Nga 
y 5 A N 


Bapake] ipo 


toyo ay mga bituin 

Tungo sa binagong kasaysayang pampanitikan ng Filipinas 


Bienvenido Lumbera, Pambansang 
Alagad ng Sining 


AGSIMULA tayo sa pag- 
tatanong. 

Bakit “binago”? Ano ang hindi 
kanais-nais sa “luma”? 

Sa pagsasalaysay sa lumang 
kasaysayang pampanitikan, la- 
ging may kalipunan ng mga akda 
na nasa sentro. Dahil marahil sa 
mahabang kasaysayan ng pag- 
susulong ng isang wikang pam- 
bansa, nakaugalian ng mga pat- 
nugot ng librong nakaukol sa 
panitikan ng Filipinas na itampok 
ang mga tula at kuwentong sa Ta- 
galog/Pilipino/Filipino nakasulat. 
At ito ang pinag-uugatan ng pag- 
kainis kundi man pagkamuhi sa 
mga rehiyon na may panitikang 
hangad ng mga manunulat, kri- 
tiko, at guro na maitanghal din sa 
pambansang publiko. 

Bilang guro na namatnugot 
noon sa isang teksbuk sa panitikan 
ng Filipinas (Philippine Literature: 
A History and Anthology, 1982), 
ikinukumpisal ko na naging bahagi 
ako ng dahilan sa maling impres- 
yong nalikha sa mga kabataang 
estudyante na ang kasaysayan ng 
panitikan ng Filipinas ay naka- 
sentro sa mga akdang nakasulat sa 
wikang pambansa na kinatatam- 
pukan nina Balagtas, Lope K. San- 
tos, Jose Corazon de Jesus, Amado 
Hernandez, at iba pa. At kung may 
di-Tagalog na akda ay nariyan sina 
NVM Gonzalez, Nick Joaquin, Bi- 
envenido N. Santos, at Jose Gar- 
cia Villa. Sa sinulat kong paunang 
salita, may sinabi akong pambawi 
ng dangal kung babasahin sa ating 
panahon: A history and anthology 
of Philippine literature ought to be 
representative not only of works 
written in Tagalog, Spanish and 
English but of works in other Phil- 
ippine languages as well. 

Ang sinabi ko noon ang dahilan 
sapamagat ng panayam ko ngayon. 
Kailangan na ng bagong kasaysa- 
yang pampanitikan. May kama- 


JENSM 


Mali ang impresyong nalikha sa mga kabataang estudyante na ang kasaysayan ng panitikan ng Filipinas ay nakasentro lamang sa mga akdang nakasulat sa 


wikang pambansa. 


liang ibinunga ang lumang kasay- 
sayan. Nakalikha ito ng impresyon 
na ang mga akdang hindi naipasok 
sa talaan ng mga likhang panulat 
na pag-aaralan ng mga estudyante 
ay hindi masining. Walang kinala- 
man sa kasiningan na ang mga 
akda ng mga manunulat na Ilo- 
kano, Ilonggo, Cebuano, at Waray 
ay hindi pinag-aaralan sa mataas 
na paaralan at unibersidad. Ang 
pinakamahigpit na dahilan ay ang 
kakulangan ng gawaing pagsasalin 
mula sa lengguwaheng rehiyonal 
ng nasabing mga awtor tungo sa 
wikang Filipino o sa Ingles kaya. 
Alam na naman natin na sa ating 
kolonyal na sistema ng edukasyon, 


ang nakararaming intelektuwal na 
may kakayahang magsalin ay sa 
dalawang nasabing wika natutu- 
tong magbasa at magsulat. Kaya't 
hindi kataka-taka na ang pani- 
tikan ng mga rehiyon bukod sa 
Katagalugan at sa Kamaynilaan 
ay napabayaan. Sa kabutihang 
palad naman, may lumilitaw nang 
henerasyon ng mga estudyanteng 
gradwado at guro na nag-uukol 
ng panahon sa pananaliksik sa 
mga panitikang rehiyonal. Mula 
sa hanay nila makaaasa tayo na 
lilitaw ang mga edukadong ma- 
giging tagasalin at tagapagturo ng 
mga panitikang ngayo'y nananatili 
pang hindi kilala ng malawak na 


Dahil sa patuloy na pagpapatupad ng repormang ortograpiko sa wikang Filipino sa pangunguna ng Komisyon sa 
Wikang Filipino, marami nang manunulat, akademista, at iskolar ang sumusunod sa ipinanunukala ng KWF na paggamit ng 
“Filipinas” sa halip na “Pilipinas” upang tumukoy sa bansa. 

Sa paliwanag ng KWF, ang “F" sa Filipinas ay kumakatawan sa walong dagdag na titik sa alpabetong Filipino alinsunod 
sa pagbabagong inilatag ng 1987 Konstitusyon--ang mga letrang C, F J, N, Q, V, X, atZ. 

Ang paggamit ng mga tunog sa marami sa mga katutubong wika sa bansa, tulad ng sa mga Ivatan at Ifugao, kasama 
na rin ang paggamit ng mga ito sa mga apelyidong Filipino, ay mabisang sumisimbolo sa pagyakap sa iba pang katutubong 
wika sa bansa tungo sa layuning tunay na mailahok ang mga ito sa pagpapaunlad ng wikang pambansa. 

Ang pangunahing artikulo sa pahinang ito at ang anunsiyo sa paglulunsad ng aklat sa ibaba ay dalawa lamang sa 
dumaraming halimbawa ng paggamit ng “Filipinas” bilang angkop na pangalan ng bansa. 


HUWEBES, IKA-22 NG SETYEMBRE 2016 
5:00-6:30 PM. 


ABELARDO HALL AUDITORIUM, 
KOLEHIYO NG MUSIKA, UNIBERSIDAD NG PILIPINAS 


ISANG MALUGOD NA PAANYAYA SA PAGLULUNSAD NG AKLAT NA 


PANA-PANAHONG DISKURSO 
RAUL CASANTUSAN NAVARRO, PhD 
2016 UNIVERSITY OF THE PHILIPPINES PRESS 


publikong Filipino. 

Sa pagtahak ng mga intelektu- 
wal sa landasin tungo sa bagong 
kasaysayang pampanitikan, kai- 
langang sagutin ang susing kata- 
nungan: ano ang pangunahing 
pangangailangan upang masulat 
ang nasabing kasaysayan--“Sino 
ang may kakayahang lagumin ang 
kabuuan ng panitikan ng mga Fili- 
pino sa iba't ibang panahon, ang 
mamamatnugot sa dambuhalang 
antolohiya na maglalaman ng pi- 
ling mga akda mula sa maraming 
mayor na wika sa mga rehiyon?” 

Noong kabubukas pa lamang 
ng siglo 21, hinangad ng Anvil Pub- 
lishing na tangkain ang paglalabas 
ng isang antolohiyang maglala- 
yong magtanghal ng kabuuan ng 
panitikan ng Filipinas. Naatasan 
akong mamatnugot sa nasabing 
antolohiya, at dahil wala akong ka- 
kayahang magbasa ng mga akdang 
bukod sa Tagalog, Ingles, at Espa- 
fol, minabuti kong humingi ng 
tulong sa mga kilala kong mahilig 
sa panitikan. Ang aklat na isinilang 
ay pinamagatang Filipinos Writ- 
ing: Philippine Literature from the 
Regions (2001). 

Pawang dalubhasa sa kanya- 
kanyang larangan ng panitikan 
ang bumuo ng Lupon. 

Sa panitikang Ilokano, ang tu- 
mayong awtoridad ay si Dr. Aurelio 
S. Agcaoili. Si Dr. Teresita Erestain 
ang humawak sa panitikang Bikol, 
si Dr. Christine Godinez-Ortega sa 
mga panitikan ng Mindanao: si Dr. 
Rosario Cruz Lucero sa panitikan 
ng Kanlurang Kabisayaan, at si 
Prop. Cynthia Nograles Lumbera 
sa panitikan ng National Capital 
Region. Ang patnugot sa paniti- 
kan ng Gitnang Kabisayaan ay si 
Dr. Teresita Gimenez Maceda, si 
Maria Crisanta Nelmida-Flores 
sa panitikan ng Pangasinan, si Dr. 
Danilo M. Reyes sa panitikan ng 


Gitnang Luzon at ng Timog Kata- 
galugan, si Dr. Victor N. Sugbo sa 
panitikan ng Silangang Kabisa- 
yaan, si Dr. Delfin L. Tolentino Jr. 
sa mga panitikan ng Cordillera, at 
si Dr. Lourdes H. Vidal sa paniti- 
kan ng Pampanga. 

Bukod sa pamimili ng mga ak- 
dang gagamiting halimbawa, kai- 
langan ding sumulat ang bawat 
patnugot ng maikling kasaysayan 
ng panitikang kanyang ipinakikila- 
la. Sa kabuuan, ang Filipino Writ- 
ing ay isang tagni-tagning kasay- 
sayang pampanitikan. 

Batay sa naging karanasan ko sa 
pangangasiwa ng proyekto ng An- 
vil Publishing, marahil ay matata- 
galan pa bago sumipot ang isang 
kasaysayang pampanitikan na su- 
sulatin ng isang nag-iisang patnu- 
got. Marahil pa nga ay malaydng 
magkaroon tayo ng ganoong ka- 
saysayan, kaya't tanggapin na na- 
tin ngayon pa man na ang isang 
bansang lubhang maraming katu- 
tubong wika ay dapat makontento 
sa kasaysayang pampanitikang 
produkto ng isang lupon. 

Sa ganitong kalagayan, ang 
dapat harapin ng mga pangkul- 
turang institusyon ng pamahalaan 
ayang pagpapayabong ng gawaing 
pagsasalin sa wikang pambansa 
ng mga likhaing-panitik ng mga 
rehiyon. Ibang paksain pa ito na 
mangangailangan ng mahabang 
talakay. Pansamantala, iiwan ko 
ang isyu ng bagong kasaysayang 
pampanitikan sa pag-asang may 
masipag at matiyagang kabataang 
dalubhasa na tutugon sa hamon 
na lagumin ang lahat ng paniti- 
kang nasa iba-ibang wika na naka- 
kalat sa mga pulo ng mahal nating 
Filipinas. 


Binigkas sa UP National Writ- 
ers Workshop 2016, Los Barios, La- 
guna. 


PANDAIGDIGANG KONGRESO 
SA MGA PAG-AARAL HINGGIL 
SA FILIPINAS SA WIKANG FILIPINO 


Panahon nang ibantayog ang Filipino bilang 
wika ng karunungan at gamitin ito sa iba't 
ibang disiplina o larang, lalo na sa mga 
pag-aaral hinggil sa ating bansa upang 
mapalaganap ang diskurso ukol sa pagiging 
Filipino at para sa sambayanang Filipino. 


Layunin ng Kongreso na: 

matipon ang mga iskolar at mga pag-aaral 
hinggil sa Filipino at mahimok na gamitin ang 
wikang Filipino sa kanilang saliksik 
malikom ang mga pinakaprogresibo at 
siyentipikong pagsusuri sa wika, panitikan, 
kasaysayan, sining, at kultura ng Filipinas 
makabuo ng isang bagong pagtanaw sa 
Filipino 

mabalangkas ang isang pangmatagalang 
estratehiya tungo sa edukasyon hinggil sa 
Filipinas na gumagamit sa wikang Filipino 


Inaanyayahan ang mga kasapi ng Philippine 
Studies Association at mga kaugnay na 
kapisanan o organisasyon, mga iskolar sa 
lahat ng disiplina, sa loob at labas ng bansa, 
na magsumite ng panukala. 


Ang panukala ay dapat binubuo ng: 

. abstrak na hindi hihigit sa 250 salita 
: affiliation 

" organisasyon 

e sulatroniko/email 

“ telepono 


Kasaysayan, kultura, panitikan, at mga wika 
ang mga pangunahing larang na bibigyan ng 
tuon. Tatanggap ng hanggang tatlong panel na 
may tigtatatlong miyembro at hanggang 25 na 
indibidwal ma presentasyon. Ang (mga 
isusumiteng panukala ay kailangang: 

nasa wikang Filipino, Filipino rin ang 
gagamiting wika sa presentasyon, 

orihinal na akda at hindi pa isinusumite sa 
iba upang ilathala o ipresenta: 
makapag-aambag ng bagong idea at/o 
saliksik sa mga nabanggit na larang o 
disiplina: at 

makapag-aambag sa pagpapalawak ng 
kaalaman hinggil sa Filipino at Filipinas at 
humahamon sa mga umiiral na kaisipan o 
teorya. 


Rehistrasyon 


Nga kalahok (nasa Filipinas) 


regular rate PHP3,500 
maagang pagpaparehistro PHP3,000 
(hanggang 15 Hulyo 2017) 
estudyante (may balidong ID) PHP2,000 
Nga banyaga 
regular rate s150 
maagang pagpaparehistro 
(hanggang 15 Hulyo 2017) 5120 
estudyante (may balidong ID) s100 


Maaaring magbayad sa kongreso na mismo o sa 
pamamagitan ng pagdeposito sa akawnt ng KWF 


Landbank of the Philippines Malacanang Branch 
Pangalan Komisyon sa Wikang Filipino 
Akawnt Blg. 1512-1036-30 


Kailangang isumite sa rehistrasyon ang resibo ng 
deposito/katunayan ng pagbabayad. Mangyaring 
ipadala rin sa kongres02017@gmail.com. 


kay, 2 
p 
db ir 2 um 
Eya NCCA 


Mungkahing paksa para sa presentasyon ng 
indibidwal o panel 


Ang Bayan at Kasaysayan 
Pagwawasto sa Kasaysayan 
Espasyo ng Kasaysayan sa Edukasyon 
Pagtuklas sa mga Bagong Bayani ng 
Bayan/Bansa 

Ang Etniko at ang Popular 
Wika at Media 

Pagbuo ng Isang Pambansang Panitikan ng 
Filipinas 

Bagong Pagtanaw sa Kritisismong 
Pampanikan 

Popularisasyon ng mga Epikong Bayan 
Komparatibong Pagsusuri sa mga 
Panitikang Bayan 

Gramatikang Filipino 
Kasalukuyang Tunguhin (recent trends) sa 
Lingguwistika 

Wika at Politika 

Wika at Demokrasya 
Federalismo: Pros at Cons 
Integrasyon ng Katutubo at Separasyon ng 
Muslim 

e Ang Bangsamoro 
Pangkulturang Ugat ng Suliranin sa Droga 
Problema sa Reporma sa Lupa 
Migrasyon 

Mga Katutubong Kaalaman 

. Wika at Saliksik 

. Wika at ang Produksiyon ng Kaalaman 
. Wika at mga Agham at Matematika 


Pagsusumite at Pagsusuri 
Ang lahat ng panukala ay isusumite sa: 


F3 Komisyon sa Wikang Filipino 
2IP Gusaling Watson, 
1610 Kalye Jose P. Laurel, 
San Miguel, 1005 Maynila 


[@ kongreso2017@gmail.com, 
komfil@kwf.gov.ph 


Mga Petsang Dapat Tandaan 


Pagsusumite ng mga panukala 
15 Nobyembre 2016 
Pag-anunsiyo sa mga napiling papel 
16 Disyembre 2016 
Pagsusumite ng buong papel 
31 Marso 2016 
Kongreso 
2-4 Agosto 2017 


| 


Iba pang detalye 


Makikita sa www.kwf.gov.ph, at Kongreso Facebook 
page (www.fb.com/Kongreso2017) ang mga 
detalye hinggil sa rehistrasyon at iba pang 
impormasyon (talaan ng mga otel, pagpunta sa 
pagdarausan ng kongreso, atbp). 


: 


| 

